1972R1703 — ET — 01.08.1977 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

No

▼B

NÕUKOGU MÄÄRUS (EMÜ) nr 1703/72,

3. august 1972,

millega muudetakse 1967. aasta toiduabi konventsiooni rakendamisest tulenenud kulude ühendusepoolset rahastamist käsitlevat määrust (EMÜ) nr 2052/69 ja sätestatakse eeskirjad 1971. aasta toiduabi konventsiooni rakendamisest tulenevate kulude ühendusepoolse rahastamise kohta

ON VASTU VÕTNUD KÄESOLEVA MÄÄRUSE:

ühenduse toiduabi meetmete rakendamise hõlbustamiseks tuleks kehtestada rahastamissüsteem, mis põhineb ettemaksetel vastavalt kauba väärtusele ja mille aluseks on Euroopa Põllumajanduse Arendus- ja Tagatisfondi tagatisrahastu kasutatav rahastamissüsteem; samuti on vaja erisätteid, mis käsitlevad abi haldamise eest vastutavate organisatsioonidega sõlmitud kokkuleppeid,

ning arvestades, et:

I JAOTIS

Määruse (EMÜ) nr 2052/69 muutmine

Artikkel 1

Määruse (EMÜ) nr 2052/69 artiklile 3 lisatakse järgmine lõik:

“1. jaanuaril 1971 või hiljem võetud meetmetega seotud kulude suhtes kohaldatakse ühise põllumajanduspoliitika rahastamist käsitleva nõukogu 21. aprilli 1970. aasta määruse (EMÜ) nr 729/70 ( 3 ) artikli 4 ja 5 sätteid.”

Artikkel 2

Määruse (EMÜ) nr 2052/69 artikkel 4 asendatakse järgmisega:

“1. Ühendus rahastab kulusid, mis ei ole hõlmatud artikliga 1 ja mis on seotud ühenduste toimingutega toiduabi konventsiooni rakendamisel ning mis vastavalt ühenduse institutsioonide võetud otsustele hõlmavad:

a) FOB-tingimustel tarnitud kaupade väärtust, millest on lahutatud artikliga 1 hõlmatud kulud;

2. Siiski:

a) kui tegemist on Rwanda Vabariigi heaks võetud toiduabimeetmetega 1970/71. aasta programmi raames, rahastab ühendus ka saatekulud lossimissadamast sihtkohani. Vajaduse korral hüvitab komisjon toimingud sooritanud organisatsioonile kõnealused kulud talle esitatud täiendavate dokumentide põhjal või teeb ühekordse makse;

b) kui tegemist on 1970/71. aasta programmi raames võetud maailma toiduabi programmi meetmetega, rahastab ühendus ka saatekulud alates CIF-etapist ja jaotuskulud. Sellised kulud ja saatekulud FOB- ja CIF-etapi vahel katab komisjon ühekordse maksega.

3. Rahvusvahelise Punase Risti komitee heaks võetavate meetmete osas maksab komisjon tõendavate dokumentide põhjal saatekulud ühenduse sadamast sihtsadamani, kui see on ühendusega sõlmitud kokkuleppes ette nähtud.

4. Käesoleva artikli lõike 1 kohaldamise reeglid võetakse vajaduse korral vastu määruse nr 120/67/EMÜ artiklis 26 sätestatud korras.”

Artikkel 3

Määruse (EMÜ) nr 2052/69 artiklile 5 lisatakse järgmine lõik:

“Neid sätteid kohaldatakse üksnes 1968/69. aasta programmist tulenevate kulutuste suhtes.”

Artikkel 4

Määruse (EMÜ) nr 2052/69 artikkel 6 asendatakse järgmisega:

“Pärast iga ühenduse meetmete aastaprogrammi täitmist saadavad liikmesriigid komisjonile oma kulude aruande. Kõnealune aruanne näitab iga ühenduse meetme puhul:

— artikli 4 lõike 1 punkti a alusel tehtud kulutusi, mis on jaotatud sekkumisvarudest saadud kogusteks ja turult ostetud kogusteks, ning

Pärast fondikomiteega konsulteerimist ja eelmises lõigus osutatud aruande põhjal määrab komisjon kindlaks ühenduse abi iga aastaprogrammi raames võetavate ühenduse meetmete jaoks.”

Artikkel 5

Määruse (EMÜ) nr 2052/69 artikli 7 lõige 1 asendatakse järgmisega:

“Komisjon avab 1968/69. aasta programmi osas artikli 4 lõikes 1 osutatud kulude tasumiseks iga liikmesriigi nimele konto:

— millele kantakse summad, mis tuleb tagasi maksta kõnealusele liikmesriigile vastavalt kõnealust programmi käsitlevale otsusele, mis on tehtud artikli 6 teise lõike kohaselt,

II JAOTIS

1971. aasta konventsiooniga seotud kulutuste ühendusepoolne rahastamine

1. jagu.

FOB-tingimustel tarnete toetuse rahastamine

Artikkel 6

1. 1971. aasta toiduabi konventsiooni raames võetud meetmete puhul, mille jaoks kasutati ühendusest hangitud tooteid, rahastab fondi tagatisrahastu kulutused osas, mis vastab kauba kolmandatesse riikidesse eksportimisel antavale eksporditoetusele, millest on maha arvatud pärast FOB-etappi tehtud kulutused. Käesoleva lõike rakenduseeskirjad võetakse vastu määruse (EMÜ) nr 729/70 artiklis 13 sätestatud korras.

2. Mutatis mutandis kohaldatakse:

b) eksporditoetuste kohaldamise üldeeskirju ja üksikasjalikke eeskirju, mis on teravilja puhul ette nähtud määruse nr 120/67/EMÜ artiklis 16 ja riisi puhul määruse nr 359/67/EMÜ artiklis 17.

2. jagu.

Kauba maksumuse kindlaksmääramine

Artikkel 7

▼M1

Hind, mis makstakse sekkumisametile kaupade üleandmisel 1971. aasta toiduabi konventsiooni rakendamisel, on vastavalt vajadusele ühtne sekkumishind või kaupade sekkumisvarust äraviimise kuul kehtiv võrdlushind.

▼B

Kui kaup asub mujal kui turunduskeskuses, kohandatakse hinda vastavalt sätetele, millega määratakse kindlaks hind, millega sekkumisasutus peab kaupa kokku ostma, ning mis on vastu võetud vastavalt määruse nr 120/67/EMÜ artikli 7 lõikele 4 või vajaduse korral määruse nr 359/67/EMÜ artikli 5 lõikele 4.

3. jagu.

Ühenduse meetmete alusel antavate kingituste rahastamine

Artikkel 8

1. 1971. aasta toiduabi konventsiooni raames vastavalt ühenduse institutsioonide otsustele võetud meetmete puhul, lisaks artiklis 6 osutatud mis tahes kuludele:

a) rahastab ühendus FOB-etapil või sellega samaväärsel etapil töötlemata või töödeldud teravilja või riisi väärtuse, millest on maha arvatud artikliga 6 hõlmatud kulud, või kui kaubad on hangitud maailmaturult, kauba väärtuse, mis on saadud lisades ostuhinnale kõik sellega seotud asjakohased kulud;